open-index/open-wikipedia-markdown huggingface dataset:
Ντέιβ Βαν Ρονκ

Ο **Ντέιβ Βαν Ρονκ** (αγγλ. *Dave Van Ronk*) γεννήθηκε στις 30 Ιουνίου 1936 και πέθανε στις 10 Φεβρουαρίου 2002. Ήταν ένας από τους πιο δημοφιλείς και σημαντικούς τραγουδιστές της αμερικανικής φολκ μουσικής. Ο Ρονκ ασχολήθηκε με τις παραδοσιακές βρετανικές μπαλάντες, το μπλουζ, τη ροκ και το γκόσπελ.

## Βασική δισκογραφία
* Van Ronk Sings Ballads, Blues, and a Spiritual (also released as Gambler's Blues and Black Mountain Blues) (Folkways)
* Dave Van Ronk Sings (also released as Dave Van Ronk Sings the Blues and Dave Van Ronk Sings Earthy Ballads and Blues) (Folkways)
* Dave Van Ronk, Folksinger (Prestige)
* In the Tradition (Prestige)
* Inside Dave Van Ronk (Prestige)
* Dave Van Ronk and the Ragtime Jug Stompers (Mercury)
* Just Dave Van Ronk (Mercury)
* No Dirty Names (Verve/Forecast)
* Dave Van Ronk and the Hudson Dusters (Verve Forecast)
* Van Ronk (Polydor)
* Songs for Ageing Children (Cadet)
* Sunday Street (Philo)
* Somebody Else, Not Me (Philo)
* Your Basic Dave Van Ronk
* Going Back to Brooklyn (Reckless)
* Hummin' to Myself
* Peter and the Wolf
* Let No One Deceive You: Songs of Bertolt Brecht (Frankie Armstrong & Dave Van Ronk)
* To All My Friends in Far-Flung Places
* From... Another Time & Place
* Sweet & Lowdown
* Down in Washington Square: The Smithsonian Folkways Collection (Smithsonian Folkways)

## Παραπομπές


## Εξωτερικοί σύνδεσμοι
* https://www.wirz.de/music/vanronk.htm
* https://www.nytimes.com/2013/12/08/arts/music/the-singer-who-inspired-coen-brothers-new-film.html
Αλφάνος της Καμερότα

Ο **Αλφάνος τής Καμερότα**, ιταλ.: *Alfanο di Camerota* ήταν αρχιεπίσκοπος τής Κάπουα από το 1158 μέχρι το τέλος του γύρω στο 1180. Ήταν πολύ στενός φίλος τού πάπα Αλεξάνδρου Γ΄.

Το 1163 ο πάπας έγραψε στον Αλφάνο για να τον ενημερώσει, για μία πλεκτάνη εναντίον τού βασιλιά Γουλιέλμου Α΄ τής Σικελίας. Ο Αλφάνο μετέδωσε τις πληροφορίες στον ανιψιό του, Φλόριο τής Καμερότα, *gran giustiziere* (καγκελάριο) τού πριγκιπάτου τού Σαλέρνο, ο οποίος με τη σειρά του προειδοποίησε τον βασιλιά.

Την 1η Μαρτίου 1174 ο πάπας επιβεβαίωσε τη μητροπολιτική θέση τής έδρας τής Κάπουα, και επιβεβαίωσε τις *υποτελείς επισκοπές* (suffragan) της ως τις Ακίνο, Καιάτσο, Κάλβι, Καρινόλα, Καζέρτα, Ιζέρνια, Σέσα, Τεάνο και Βενάφρο: όλες τις εκκλησίες τής Καμπανίας.

Το φθινόπωρο του 1176 ο Αλφάνος συνόδευσε τον Ριχάρδο Παλμέρ και τον Ροβέρτο τής Καζέρτα με 25 γαλέρες στο Σαιντ-Ζιλ, για να αναλάβει την επιμέλεια τής Ιωάννας, κόρης τού Ερρίκου Β΄ τής Αγγλίας, η οποία ήταν αρραβωνιασμένη με τον Γουλιέλμο Β΄. Ήταν παρών στον γάμο στο Παλέρμο στις 18 Φεβρουαρίου 1177.

Δεν είναι γνωστό πότε απεβίωσε ο Αλφάνος, αλλά ο διάδοχός του, Ματθαίος, μαρτυρείται στις 13 Μαρτίου 1183.

## Βιβλιογραφία
* Φ. Χαλάντων . *Histoire de la domination normande en Italie et en Sicilie* 2. Παρίσι: 1907.
* N. Cilento. «Αλφάνο» . *Dizionario Biografico degli Italiani* 2. Ρώμη: 1960.
* GA Loud. «Βασιλικός έλεγχος της Εκκλησίας στο βασίλειο της Σικελίας του δωδέκατου αιώνα». *Studies in Church History* 18 (1982), 147–59.
* P. Oldfield. *Πόλη και Κοινότητα στη Νορμανδική Ιταλία* . Οξφόρδη: 2009.

Κατηγορία:Πρόσωπα του Βασιλείου της Σικελίας
Φλόριος της Καμερότα

Ο **Φλόριος της Καμερότα**, ιταλ.: *Florio di Camerota*, ήταν βασιλικός gran giustiziere (καγεκλάριος) τού βασιλείου τής Σικελίας, *ο* οποίος περιόδευσε σε όλο το πριγκιπάτο τού Σαλέρνο, mε διαφορετικές τοπικές δικαιοδοσίες, μεταξύ 1150 και 1189. Καταγόταν από την Καμερότα τού πριγκιπάτου,  και ήταν ανιψιός τού Αλφανού, αρχιεπισκόπου τής Κάπουα.  Αναγκάστηκε σε προσωρινή εξορία στο βασίλειο τής Ιερουσαλήμ (π. 1165), αλλά η παρέμβαση τού πάπα τον αποκατέστησε. Μετακινήθηκε στους υψηλότερους κύκλους τού βασιλείου, και στην Ευρώπη, υπηρετώντας ως διπλωμάτης στο βασίλειο τής Αγγλίας το 1176.

Το 1150 πραγματοποιήθηκε δικαστήριο παρουσία τού βασιλιά Ρογήρου Β΄ από τον Φλόριο, τον συνάδελφό του giusiziere Λάμπους ντε Φαzανέλα και τον θαλαμηπόλο Ατενούλφο, στο Σαλέρνο. Ένα άλλο δικαστήριο πραγματοποιήθηκε από τους ίδιους αξιωματούχους στην ίδια πόλη, απουσία τού βασιλιά, το 1151.  Το 1158, στο κάστρο τής Κάπουα, ο Φλόριος και ο συνάδελφός του giustiziere Αϊμέρικ τού Μοντεμόρε εκδίκασαν μία καταγγελία τού ηγούμενου τής Αγίας Σοφίας τού Μπενεβέντο.  Γύρω στο 1166, στην Αβέρσα, ο Φλόριος, με τους δικαστές Ματθαίο ντε Βεναμπούλο και Ιωάννη ντε Βάλε, "εκτελώντας τον ρόλο τού άρχοντα βασιλιά [σε] μία πλήρη και επίσημη Αυλή" (*plenariam et sollempnem curia*), αποκατέστησαν δύο μύλους στην επισκοπή τής Αβέρσα.  Γύρω στο 1165, ο Φλόριος έχασε την εύνοιά του, και εξορίστηκε στην Ιερουσαλήμ. Αυτό ώθησε τον πάπα Αλέξανδρο Γ΄ να ζητήσει από τον βασιλιά Λουδοβίκο Ζ΄ τής Γαλλίας να παρέμβει υπέρ τού Φλόριου στον βασιλιά Γουλιέλμο Β΄ τής Σικελίας, και εάν αυτό αποτύγχανε, στον Αυτοκράτορα των Ρωμαίων Μανουήλ Β΄ Κομνηνό. 

Το 1168 ο Φλόριος, έχοντας αποκατασταθεί στην εύνοια, διοικούσε ένα δικαστήριο στη Μεσσήνη, και είχε αρμοδιότητες πέρα από την ιδιότητα τού giustiziere, σύμφωνα με τον ιστορικό τής Αυλής γνωστό με το ψευδώνυμο "Ούγος Φαλκάνδος".  Ο Φλόριος έκανε μόνο σύντομες επισκέψεις στο παλαιό του giustiziere αξίωμα στη συνέχεια. Το 1172, αυτός και ο giustiziere Λούκας Γκουάρνα βρίσκονταν στο Σαλέρνο.  Το 1176, σύμφωνα με τον Ρομουάλδο Γκουάρνα, ο Φλόριος στάλθηκε στην Αγγλία, για να κανονίσει έναν γάμο μεταξύ τής Ιωάννας, κόρης του Ερρίκου Β' τής Αγγλίας, και τού Γουλιέλμου Β'.  Το 1178 ο Φλόριος και ο Λούκας Γκουάρνα επέστρεψαν στο Σαλέρνο, και μαζί με τον Ευγένιο τού Παλέρμο, προήδρευσαν μίας έρευνας για τη δολοφονία ενός ηγουμένου.  Μέχρι τη δεκαετία του 1180 ο Φλόριος ήταν υπεύθυνος για τη δικαιοσύνη στην Καλαβρία.  Η διάρκεια τής θητείας του ως giustiziere ήταν "μία δύναμη συνέχειας". 

## Σημειώσεις

## Περαιτέρω ανάγνωση
* G. Breccia. «Φλόριο ντα Καμερότα». *Dizionario Biografico degli Italiani* 48. Alberto Maria Ghisalberti, ed. Ρώμη: 1960.
* E. Jamison . «Η Νορμανδική διοίκηση στην Απουλία και την Κάπουα, ειδικότερα υπό τον Ρογήρο Β΄ και τον Γουλιέλμο Α΄, 1127–1166». *Papers of the British Society in Rome* 6 (1913), 211–481.
* —. *Ναύαρχος Ευγένιος: Η ζωή και το έργο του και η συγγραφή του Epistola ad Petrum and the Historia Hugonis Falcandi Siculi* . Λονδίνο: 1957.
* H. Takayama. *Η Διοίκηση του Νορμανδικού Βασιλείου της Σικελίας* . Νέα Υόρκη: 1993.

Κατηγορία:Πρόσωπα του Βασιλείου της Σικελίας
Ρομουάλδος Γκουάρνα

Ο **Ρομουάλδος Γκουάρνα**, ιταλ.: *Romualdo Guarna* (μεταξύ 1110 και 1120 &#x2013; 1 Απριλίου 1181/2) ήταν αρχιεπίσκοπος τού Σαλέρνο (ως Ρομουάλδος Β΄) από το 1153 μέχρι το τέλος του. Τον θυμούνται κυρίως για το *έργο του Χρονικά*, ένα σημαντικό ιστορικό αρχείο τής εποχής του.

## Ο βίος του
Ο Ρομουάλδος καταγόταν από το Σαλέρνο, και ανήκε στην παλαιά Λομβαρδική αριστοκρατία. Σπούδασε ως νέος στη Schola Medica Salernitana, όπου σπούδασε όχι μόνο ιατρική (στην οποία δίδαξε τον Gilles de Corbeil), αλλά και ιστορία, νομική και θεολογία. Ο Ρομουάλδος προήχθη στην αρχιεπισκοπή τού Σαλέρνο μετά το τέλος τού Γουλιέλμου τής Ραβέννα.

Ο Ρομουάλδος ήταν διπλωμάτης των βασιλέων Γουλιέλμου Α΄ και Γουλιέλμου Β΄. Διαπραγματεύτηκε τη Συνθήκη τού Μπενεβέντο το 1156, και υπέγραψε τη Συνθήκη τής Βενετίας το 1177. Αν και συμμετείχε στη συνωμοσία εναντίον τού αμιράλη Μάγιο τού Μπάρι, δεν έχασε ποτέ την εύνοιά του, και μάλιστα τέλεσε τη στέψη τού Γουλιέλμου Β΄. Παρά ταύτα, υπερβάλλει για τη δική του σημασία στο χρονικό του, το οποίο χαρακτηριστικά ξεκινά με τη δημιουργία, και εκτείνεται μέχρι το 1178.

Το 1160-1161 ο Ρομουάλδος υπερασπίστηκε την πόλη από τον εξαγριωμένο Γουλιέλμο Α΄, ο οποίος εκδικούνταν τη δολοφονία τού Μάγιο. Με τη βοήθεια των Σαλερνιτών στην Αυλή, και τις διασυνδέσεις τους με τους στενούς συνεργάτες τού βασιλιά, η πόλη γλίτωσε. Το 1167, ως ο πιο υψηλόβαθμος ιεράρχης στο βασίλειο, έστεψε τον Γουλιέλμο Β΄ βασιλιά στον Καθεδρικό Ναό τού Παλέρμο.

Το 1179 ο Ρομουάλδος παρενέβη σε ένα συμβούλιο, που καταδίκασε τους Αλβιγηνούς. Τον διαδέχθηκε ο Νικόλαος τού Αγιέλο.

## Το Χρονικόν (Annales)
Το έργο τού Ρομουάλδου σε ένα χρονικό γνωστό ως *Χρονικόν* συνδεόταν προφανώς με τις σπουδές του στη Schola Salernitanae, όπου η οικογένειά του είχε εμπλακεί για γενιές. Ήταν μέρος ενός έργου παγκόσμιας ιστορίας, και οι εκδόσεις τού 19ου αι. συνήθως ξεκινούσαν με μία παράγραφο πριν από το τελευταίο μέρος με τίτλο "Historia Normannorum, pars Sicula" (σχετικά με το Νορμανδικό βασίλειο τής Σικελίας).  Σύμφωνα με τον Massimo Oldoni, η προηγούμενη συλλογή υπήρχε ήδη, όταν ο Ρομουάλδος ήταν παιδί, η προγενέστερη Νορμανδική ιστορία επίσης δεν χρησιμοποιεί το τρίτο πρόσωπο, όπως το τμήμα που τού αποδίδεται. 

### Εκδόσεις

* 
* 
* 
* 
* A partial English translation of his chronicle is given as an appendix in Graham A. Loud and Thomas Weidermann's translation of Hugo Falcundus' *The History of the Tyrants of Sicily*. eISBN  9781526112620

## Σημειώσεις

## Αναφορές
* Alio, Jacqueline. *Μαργαρίτα, βασίλισσα της Σικελίας* . New York: Trinacria, 2017, σελ. 387-398 (μετάφραση αποσπασμάτων από το χρονικό του Romuald).
* Matthew, DJA «Το Χρονικό του Ρωμαίου του Σαλέρνο». *Η Συγγραφή της Ιστορίας στον Μεσαίωνα: Δοκίμια που παρουσιάστηκαν στον Richard William Southern* . RHC Davis και JM Wallace-Hadrill, επιμ. Οξφόρδη: 1981.
* Νόριτς, Τζον Τζούλιους . *Το Βασίλειο στον Ήλιο 1130-1194* . Λονδίνο: Longman, 1970.

## Εξωτερικοί σύνδεσμοι
*  Romuald Guarna (biographical notes)
* 
* ''Romoaldi II. archiepiscopi Salernitani Annales a. 893-1178'' (in Latin)

Κατηγορία:Πρόσωπα του Βασιλείου της Σικελίας
Νικόλαος του Αγιέλο

Ο **Νικόλαος του Αγιέλο**, ιταλ.: *Nicolò d'Aiello* (απεβ. στις 10 Φεβρουαρίου 1221) ήταν ο δεύτερος γιος τού Σικελού καγκελάριου Ματθαίου τού Αχέλο και αρχιεπίσκοπος τού Σαλέρνο από το 1181, όταν διαδέχθηκε τον ιστορικό Ρομουάλδο Γκουάρνα. Ήταν έμπιστος σύμβουλος στο Νορμανδικό βασίλειο τής Σικελίας κατά την εποχή τής πτώσης του από τον Ερρίκο ΣΤ΄ τής Γερμανίας (1194).

Ο βασιλιάς Ερρίκος ΣΤ΄ βοηθούσε τη σύζυγό του Κωνσταντία Α΄ τής Σικελίας να διεκδικήσει τον θρόνο τής Σικελίας, τον οποίο τής είχε κληροδοτήσει ο εκλιπών ανιψιός της βασιλιάς Γουλιέλμος Β΄ τής Σικελίας. Όταν ο Ερρίκος ΣΤ΄ βάδιζε για να πολιορκήσει τη Νάπολη το 1191, το Σαλέρνο τού έστειλε μία επιστολή υποσχόμενο την πίστη του, και ο αρχιεπίσκοπος Νικόλαος, εχθρικός προς τους Γερμανούς, εγκατέλειψε την άπιστη πόλη για τη Νάπολη, όπου ανέλαβε τον έλεγχο τής άμυνας τής πόλης μετά τον τραυματισμό τού Ριχάρδου κόμη τής Ατσέρα. Μαζί, αυτός και ο *[[Ναύαρχος|ammiratus ammiratorum]]* Mαργαρίτος τού Μπρίντιζι υπερασπίστηκαν με επιτυχία την αρχαία πόλη, και ανάγκασαν τον Ερρίκο ΣΤ΄ να άρει την πολιορκία. Όταν ο Ερρίκος ΣΤ΄ υποχώρησε, άφησε την Κωνσταντία στο Σαλέρνο, ως ένδειξη ότι σύντομα θα επέστρεφε. Ο Νικόλαος έγραψε επιστολές για να πει τα γεγονότα στους φίλους του στο Σαλέρνο, και ο πληθυσμός τού Σαλέρνο υποτάχθηκε ξανά στον βασιλιά Τανγκρέδο (αδελφό τής Κωνσταντίας) και πολιόρκησε την Κωνσταντία. Η Κωνσταντία τους μίλησε, προσπαθώντας να εξηγήσει ότι η ήττα τού Ερρίκου ΣΤ΄ είχε υπερεκτιμηθεί από τον Νικόλαο, αλλά οι Σαλερνιτανοί ήταν αποφασισμένοι να την αιχμαλωτίσουν υπέρ τού Τανγκρέδου: τελικά την παρέδωσαν στον Τανκρέδο.

Ωστόσο αυτό μακροπρόθεσμα είχε μικρή επίδραση. Η βασίλισσα απελευθερώθηκε τον επόμενο χρόνο. Ο Ερρίκος ΣΤ΄ στέφθηκε στις 25 Δεκεμβρίου 1194 στο Παλέρμο, με παρόντες όχι μόνο τον Νικόλαο, αλλά και τον Ριχάρδο, τον Μαργαρίτο και τη βασίλισσα Σίβυλλα (σύζυγο τού Τανκρέδου). Τέσσερις ημέρες αργότερα, όλοι συνελήφθησαν με την κατηγορία τής συνωμοσίας (πιθανώς κατασκευασμένης), και στάλθηκαν σε γερμανικές φυλακές. Εκεί παρέμεινε για πολλά χρόνια, παρά τις προσευχές και τις εκκλήσεις τού πάπα Ιννοκέντιου Γ΄.

## Αναφορές
* Νόριτς, Τζον Τζούλιους . *Το Βασίλειο στον Ήλιο, 1130–1194* . Λονδίνο: Longman, 1970.

Κατηγορία:Πρόσωπα του Βασιλείου της Σιεκλίας
Βουλευτικές εκλογές 2024 στην Αρούμπα

Οι πρόωρες γενικές εκλογές διεξήχθησαν στην Αρούμπα στις 6 Δεκεμβρίου 2024 για την ανάδειξη και των 21 μελών του Κοινοβουλίου.

## Ιστορικό
Στις 9 Σεπτεμβρίου 2024 παραιτήθηκε η δεύτερη κυβέρνηση της Έβελιν Γουέβερ-Κρους μετά την ψηφοφορία για την προεδρία του Νομοθετικού Σώματος της Αρούμπα (*Estates´*), στην οποία ο Ρέιμοντ Κάμπερβιν (RAIZ) εξελέγη με τη βοήθεια της αντιπολίτευσης, επικρατώντας του απερχόμενου προέδρου Έντγκαρτ Φρόιλαϊκ (MEP), ο οποίος ήταν και πάλι υποψήφιος για τη θέση. Με αυτόν τον τρόπο, το RAIZ παραβίασε τη συμφωνία συνεργασίας με το MEP, σύμφωνα με την πρωθυπουργό Έβελιν Γουέβερ-Κρους.

Η πτώση της κυβέρνησης συνέβη περίπου εννέα μήνες πριν από τις γενικές εκλογές που ήταν προγραμματισμένες για τον Ιούνιο του 2025. Κατόπιν αιτήματος του υπουργικού συμβουλίου, ο κυβερνήτης της Αρούμπας διέλυσε το κοινοβούλιο και προκήρυξε πρόωρες εκλογές.

## Εκλογικό σύστημα
Τα 21 μέλη του Νομοθετικού Σώματος της Αρούμπας εκλέχθηκαν με αναλογική εκπροσώπηση με ανοιχτή λίστα.

## Αποτελέσματα

## Σχηματισμός κυβέρνησης
Στις 28 Δεκεμβρίου το AVP και το FUTURO συμφώνησαν να σχηματίσουν νέα κυβέρνηση. Σύμφωνα με έναν νόμο του 2021 για την ακεραιότητα της κυβέρνησης, οι διαπραγματευτές και των δύο κομμάτων ελέγχθηκαν από τη δικαιοσύνη και τις κρατικές υπηρεσίες ασφαλείας. Η διαδικασία ελέγχου ολοκληρώθηκε στις 15 Ιανουαρίου 2025, μετά την οποία τα δύο κόμματα άρχισαν να διαπραγματεύονται μια συμφωνία διακυβέρνησης. Η συμφωνία επιτεύχθηκε στις 6 Φεβρουαρίου, με τον πρώην πρωθυπουργό Μάικ Έμαν να επιστρέφει για να ηγηθεί της κυβέρνησης. Ορκίστηκε στις 28 Μαρτίου 2025.

## Παραπομπές


2024
Αρουμπα
Ματθαίος, αρχιεπίσκοπος της Κάπουα

Ο **Ματθαίος** (απεβ. το 1199) ήταν αρχιεπίσκοπος τής Κάπουα από το 1183, όταν διαδέχθηκε τον Αλφάνο τής Καμερότα. Υποστήριξε την αξίωση για το Σικελικό βασίλειο τής Κωνσταντίας και τον σύζυγό της, τον αυτοκράτορα Ερρίκο ΣΤ΄ τής Γερμανίας, εναντίον εκείνης τού βασιλεύοντος μονάρχη, Τανκρέδου τού Λέτσε. Υπό τον Ερρίκο ΣΤ΄, έγινε βασιλικός σύμβουλος και αυτοκρατορικός *familiaris* (αυλικός) στην Αυλή το'υ Παλέρμο. Αφού οι πόλεις Αβέρσα και Κάπουα επαναστάτησαν για λίγο εναντίον τού Τανκρέδου το 1191, πιθανότατα ο Ματθαίος ήταν αυτός, που τους έπεισε να παραδοθούν χωρίς μάχη στον Ερρίκο ΣΤ΄.  Το 1198 η Κωνσταντία έθεσε τους Εβραίους τής Κάπουα, μέχρι τότε υπό βασιλική προστασία, υπό την προστασία τού αρχιεπισκόπου, ως ανταμοιβή για την πίστη τού Ματθαίου.  Επαινέθηκε επίσης από τον εγκωμιαστή τού Ερρίκου ΣΤ΄, Πέτρο τού Έμπολι, στο έργο του *Liber ad honorem Augusti* ("Βιβλίο προς τιμήν τού αυτοκράτορα"). 

## Σημειώσεις

Κατηγορία:Πρόσωπα του Βασιλείου της Σικελίας
Κοινοβούλιο της Αρούμπας

Το **Κοινοβούλιο της Αρούμπας** (στη γλώσσα παπιαμέντο: *Parlamento di Aruba*, ολλανδικά: *Staten van Aruba*) είναι το μονοθάλαμο νομοθετικό σώμα ή κοινοβούλιο της Αρούμπας. Το κοινοβούλιο απαρτίζεται από 21 μέλη, τα οποία εκλέγονται για θητεία 4 ετών με αναλογική εκπροσώπηση. Κάθε μέλος διατηρεί τη θέση του μέχρι τη διάλυση του κοινοβουλίου, η οποία λαμβάνει χώρα κάθε τέσσερα χρόνια με γενικές εκλογές. Ο αρχηγός του κόμματος που εξασφαλίζει την πλειοψηφία των εδρών συνήθως γίνεται ο πρωθυπουργός.

## Τελευταίες εκλογές
### 2024
Οι πιο πρόσφατες εκλογές διεξήχθησαν στις 6 Δεκεμβρίου 2024.

## Κτήριο Κοινοβουλίου

Το 1975 το κτήριο του κοινοβουλίου άνοιξε για το Νησιωτικό Συμβούλιο της Αρούμπας. Το συμβούλιο δεν είχε δικό του κτήριο και νοίκιαζε χώρους στο Οράνιεστατ για σχεδόν 25 χρόνια. Το κτήριο ονομάστηκε επίσημα "Edificio di parlemento di Aruba".

Την 1η Ιανουαρίου 1986 χορηγήθηκε το *[[Status aparte]]* (ειδικό καθεστώς αυτόνομου κράτους) στην Αρούμπα, καθιστώντας την συστατική χώρα εντός του Βασιλείου των Κάτω Χωρών. Το Κοινοβούλιο της Αρούμπας έγινε ο διάδοχος του Νησιωτικού Συμβουλίου.

Το 2011 ξεκίνησε η κατασκευή μιας μεγάλης επέκτασης του κτηρίου του κοινοβουλίου.

## Πρόεδροι του Κοινοβουλίου
Τα ακόλουθα πρόσωπα έχουν διατελέσει πρόεδροι του Κοινοβουλίου της Αρούμπας

## Παραπομπές

Αρουμπα
Κοινοβούλι
Χένι Έμαν

Ο **Χένι Έμαν** (*Jan Hendrik Albert *'Henny*' Eman*)  (20 Μαρτίου 1948 – 6 Ιανουαρίου 2025) ήταν πολιτικός από την Αρούμπα, ο οποίος υπηρέτησε ως ο 1ος πρωθυπουργός της Αρούμπας από το 1986 έως τo 1989 και ξανά από το 1994 έως το 2001.

## Βιογραφία

Ο Γιαν Χέντρικ Άλμπερτ Έμαν, γνωστός απλώς ως Χένι, γεννήθηκε στην Αρούμπα στις 20 Μαρτίου 1948. Ο παππούς του (επίσης γνωστός ως Χένι Έμαν) ίδρυσε το Χριστιανοδημοκρατικό Κόμμα Λαϊκό Κόμμα της Αρούμπας (AVP) και θεωρείται πρωτοπόρος του πολιτικού Ειδικού Καθεστώτος της Αρούμπας από τις Ολλανδικές Αντίλλες.

Η μητέρα του ήταν Εβραία και ο πατέρας του ήταν Προτεστάντης. Ο πατέρας του, Άλμπερτ Έμαν, πιο γνωστός ως Σον Α Έμαν, συνέχισε το έργο της ηγεσίας του AVP. Ο Σον Α αφιέρωσε τη ζωή του στην προσπάθεια της Αρούμπας για ένα «Ξεχωριστό Καθεστώς εντός του Βασιλείου», όπως παρουσιάστηκε στην Ολλανδία κατά τη Συνδιάσκεψη Στρογγυλής Τραπέζης του Βασιλείου των Κάτω Χωρών το 1948 στη Χάγη (ο Χένι γεννήθηκε δύο ημέρες αργότερα).

Ο Χένι μεγάλωσε σε πολιτικό περιβάλλον. Σε νεαρή ηλικία πήγε στις Κάτω Χώρες. Αφού αποφοίτησε από το λύκειο, έγινε φοιτητής στη Νομική Σχολή του Πανεπιστημίου του Λέιντεν. Μετά τον απροσδόκητο πρόωρο θάνατο του πατέρα του, ο Χένι Έμαν αναγκάστηκε να αναλάβει κάποιες επιχειρηματικές δραστηριότητες στο Λέιντεν επιπλέον των σπουδών του.

## Επανεμφάνιση
Μέχρι το 1977, το AVP αντιμετώπιζε σοβαρή αντιπολίτευση και πάλευε για την επιβίωσή του με μόλις μία έδρα στο Κοινοβούλιο του Νησιού. Ο Έμαν διέκοψε τις σπουδές του για να προσφέρει βοήθεια στο κόμμα. Η σχετικά σύντομη παραμονή του στην Αρούμπα αποδείχθηκε καθοριστική για τη μελλοντική του σταδιοδρομία: την πολιτική. Το 1978 έλαβε το πτυχίο του στη Νομική. Παρουσίασε τη διατριβή του που ασχολούνταν με τις ιστορικές και νομικές πτυχές του Ειδικού Καθεστώτος της Αρούμπας.

Τρεις μήνες πριν από τις εκλογές του 1979, ο Έμαν έφτασε στην Αρούμπα. Έγινε ο ηγέτης του μοναδικού πολιτικού κόμματος που εξακολουθούσε να υποστηρίζει το Status Aparte. Το AVP ενισχύθηκε με νέους και ικανούς ανθρώπους που έθεσαν υποψηφιότητα, όπως και ο Έμαν. Το αποτέλεσμα των εκλογών του 1979 ανέστρεψε την κατάσταση υπέρ του Έμαν και το κόμμα κατέκτησε τέσσερις έδρες στο Κοινοβούλιο.

Μετά από απουσία έξι ετών, το AVP επανήλθε στο Ομοσπονδιακό Κοινοβούλιο το 1979. Ο Χένι Έμαν έγινε ένα ευυπόληπτο μέλος τόσο του Κοινοβουλίου των Αντιλλών όσο και του Κοινοβουλίου του Νησιού της Αρούμπα. Το 1986 έγινε ο πρώτος πρωθυπουργός της Αρούμπας, αντιμέτωπος τότε με οικονομική κρίση. Η κυβέρνηση Έμαν εφάρμοσε ένα καλά προετοιμασμένο σχέδιο οικονομικής διάσωσης και μέσα σε λίγα χρόνια η οικονομία της Αρούμπα ανέκαμψε γρήγορα.

Η ήττα του κόμματος στις εκλογές του 1989 οδήγησε τον Έμαν να αναλάβει τον ρόλο του Αρχηγού της Αντιπολίτευσης στο Κοινοβούλιο.

Ο Έμαν πέθανε στις 6 Ιανουαρίου 2025, σε ηλικία 76 ετών.

## Τιμές
* Ιππότης - Τάγμα του Φρανσίσκο δε Μιράντα (Βενεζουέλα)
* Ιππότης - Τάγμα του Ελευθερωτή (Βενεζουέλα)
* Ιππότης - Τάγμα του Λέοντος των Κάτω Χωρών (Ολλανδία)

## Παραπομπές

Κατηγορία:Πρωθυπουργοί της Αρούμπας
Γαμήλιες περιπέτειες

Οι ***Γαμήλιες περιπέτειες*** είναι ασπρόμαυρη ελληνική αισθηματική κωμική ταινία του 1959 σε σενάριο και σκηνοθεσία του Κώστας Γεωργούτσου. Πρωταγωνιστούν οι Ξένια Καλογεροπούλου, Ντίνος Ηλιόπουλος και Κώστας Κακκαβάς.

Η υπόθεση επικεντρώνεται στην νεαρή Έλενα, η οποία επιστρέφει στην Ελλάδα μετά από σπουδές της στο Παρίσι, και στο πλοίο του γυρισμού θα γνωρίσει δυο γοητευτικούς άντρες, βάζοντας την σε δίλλημα για ποιον από τους δύο θα παντρευτεί.

Η ταινία έκανε πρεμιέρα στις 3 Φεβρουαρίου 1959 και προβλήθηκε στον κινηματογράφο «Έλλη» της Αθήνας.Έκοψε 8.856 εισιτήρια κατά την διάρκεια προβολής της, καταλαμβάνοντας την 40ή θέση ανάμεσα σε 51 ελληνικές ταινίες της σεζόν 1958–59.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1959
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1950
Κατηγορία:Ελληνικές αισθηματικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες τοποθετημένες σε πλοία
Κατηγορία:Σκηνοθετικό ντεμπούτο σε ταινίες
Εκλογές Εθνοσυνέλευσης του Νεπάλ 2024

Εκλογές για την Εθνοσυνέλευση διεξήχθησαν στο Νεπάλ στις 25 Ιανουαρίου 2024 προκειμένου να εκλεγούν 19 από τα 20 μέλη της Τρίτης Τάξης της Εθνοσυνέλευσης, της άνω βουλής του Ομοσπονδιακού Κοινοβουλίου του Νεπάλ, των οποίων η θητεία έληγε. Τα μέλη της Εθνοσυνέλευσης εκλέγονται μέσω έμμεσης ψηφοφορίας και υπηρετούν εξαετείς θητείες, με το ένα τρίτο των μελών να αποχωρεί κάθε δύο χρόνια.

## Εκλογικό σύστημα
Οκτώ μέλη της Εθνοσυνέλευσης εκλέγονται από καθεμία από τις επτά επαρχίες του Νεπάλ και 3 μέλη διορίζονται από τον Πρόεδρο, συγκροτώντας συνολικά 59 μέλη. Η σύνθεση των μελών από κάθε επαρχία πρέπει να περιλαμβάνει τρεις γυναίκες, έναν Ντάλιτ, και ένα άτομο με αναπηρία ή μέλος μειονότητας. Οι τρεις εναπομείναντες κατηγοριοποιούνται ως ανοιχτοί/άλλοι υποψήφιοι. Όλα τα μέλη που εκλέγονται από αυτές τις εκλογές πρέπει να προέρχονται από την ίδια κατηγορία με τα μέλη που αποχωρούν.

Τα μέλη εκλέχθηκαν με στιγμιαία ψηφοφορία δεύτερης επιλογής από ένα εκλογικό σώμα που αποτελείται από μέλη της αντίστοιχης επαρχιακής συνέλευσης και από τον Πρόεδρο/Δήμαρχο και τον Αντιπρόεδρο/Αντιδήμαρχο των τοπικών επιπέδων εντός της επαρχίας. Η ψήφος κάθε μέλους της επαρχιακής συνέλευσης έχει βάρος σαράντα οκτώ, ενώ η ψήφος κάθε Προέδρου/Δημάρχου/Αντιπροέδρου/Αντιδημάρχου έχει βάρος δεκαοκτώ. Αυτό το εκλογικό σώμα θα εκλέξει 19 μέλη, ενώ 1 μέλος, του οποίου η θητεία επίσης λήγει ταυτόχρονα, θα οριστεί από τον πρόεδρο του Νεπάλ κατόπιν σύστασης της κΚυβέρνησης του Νεπάλ.

## Προϋποθέσεις για τα μέλη
Σύμφωνα με το Άρθρο 87 του Συντάγματος, ένα άτομο που πληροί τα ακόλουθα κριτήρια είναι κατάλληλο να γίνει μέλος της Εθνοσυνέλευσης:

είναι πολίτης του Νεπάλ,

έχει συμπληρώσει την ηλικία των τριάντα πέντε ετών,

δεν έχει καταδικαστεί για ποινικό αδίκημα που αφορά ηθική αισχρότητα,

δεν έχει αποκλειστεί από κανέναν Ομοσπονδιακό νόμο, και

δεν κατέχει κανένα αξίωμα επ' αμοιβή.

## Αποτελέσματα

## Παραπομπές


2024
Νεπαλ
Ραντεβού για Παιχνίδι

Το ***Ραντεβού για Παιχνίδι*** (πρωτότυπος τίτλος: **Playdate**) είναι αμερικανική κωμωδία δράσης του 2025, σκηνοθετημένη από τον Λουκ Γκρίνφιλντ, ενώ το σενάριο έχει γραφτεί από τον Νιλ Γκόλντμαν. Οι πρωταγωνιστές αποτελούνται από τον Κέβιν Τζέιμς και τον Άλαν Ρίτσον, μαζί με τη Σάρα Τσάλκ, τον Άλαν Τούντικ, τον Μπέντζαμιν Πάγιακ, τον Μπάνκς Πιρς, τον Χίρο Κανάγκαβα, τον Στίβεν Ρούτ, και τέλος, την Ίσλα Φίσερ. Η ταινία ακολουθεί τον Μπράιαν (Τζέιμς), έναν λογιστή που πρόσφατα έχασε την δουλειά του, και έναν πατέρα που διοργανώνει ένα ραντεβού με τον Τζεφ (Ρίτσον), ένα πατέρα που εργάζεται από το σπίτι. Τελικά, οι δυο τους στοχεύονται από μισθοφόρους, όπως και οι γιοι τους.

Κυκλοφόρησε στο Amazon Prime Video στις 12 Νοεμβρίου 2025, όμως το Playdate έλαβε αρνητικές κριτικές.

## Ηθοποιοί / Καστ
* Κέβιν Τζέιμς στο ρόλο του *Μπράιαν Τζένινγκς*
* Άλαν Ρίτσον στο ρόλο του *Τζεφ Έιμον*
* Σάρα Τσάλκ στο ρόλο της *Έμιλι*
* Άλαν Τούντικ στο ρόλο του *Σάιμον Μάντοξ*
* Στίβεν Ρούτ στο ρόλο του *Γκόρντον*
* Ίσλα Φίσερ στο ρόλο της *Λέσλι*
* Μπέντζαμιν Πάγιακ στο ρόλο του *Λούκας*
* Μπανκς Πιρς στο ρόλο του *CJ*
* Χίρο Κανάγκαβα στο ρόλο του *Συνταγματάρχης Κέρτς*

## Παραγωγή
Τον Φεβρουάριο του 2024, ανακοινώθηκε ότι μια ταινία δράσης-κωμωδίας σκηνοθετημένη από τον Λουκ Γκρίνφιλντ, με σενάριο από τον Νιλ Γκόλντμαν ήταν σε εξέλιξη, με τον Κέβιν Τζέιμς και τον Άλαν Ρίτσον να παίζουν τους κύριους ρόλους.  Τον Απρίλιο, η Σάρα Τσάλκ, ο Αλαν Τούντικ, ο Στίβεν Ρούτ, η Ίσλα Φίσερ, ο Μπέντζαμιν Πάγιακ και ο Μπανκς Πιρς εντάχθηκαν στο καστ.

### Γύρισμα
Η κύρια φωτογραφία ξεκίνησε στις 11 Μαρτίου 2024, στο Βανκούβερ του Καναδά, και ολοκληρώθηκε στις 23 Απριλίου. 

## Κυκλοφορία
Το Playdate κυκλοφόρησε στο Amazon Prime Video στις 12 Νοεμβρίου 2025.

## Υποδοχή
Στην συλλογής κριτικών , το 20% των κριτικών των 15 κριτικών είναι θετικά.  Η Metacritic, η οποία χρησιμοποιεί ένα σταθμισμένο μέσο όρο, έδωσε στην ταινία βαθμό 19 από 100, με βάση 4 κριτικούς, που δείχνουν "υπερβολική δυσφορία".

## Παραπομπές


## Εξωτερικές συνδέσεις

* 

Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2025
Κατηγορία:Αγγλόφωνες ταινίες
Stranger Things (franchise)

Το ***Stranger Things*** είναι franchise πολυμέσων επικεντρωμένο στην ομότιτλη Αμερικανική τηλεοπτική σειρά επιστημονικής φαντασίας τρόμου του Netflix από τους Αδελφούς Ντάφερ. Η σειρά ξεκίνησε τον Ιούλιο του 2016 και συγκέντρωσε υψηλή τηλεθέαση και αναγνώριση από τους κριτικούς. Τοποθετημένη στη δεκαετία του 1980, η σειρά ακολουθεί υπερφυσικά γεγονότα που λαμβάνουν χώρα στην πλασματική πόλη του Χόκινς στην Ιντιάνα. Ο συνδυασμός της συνομωσίας κυβερνητικών εργαστηρίων, των παιδιών πρωταγωνιστών και της νοσταλγίας της ποπ κουλτούρας της δεκαετίας του 1980 έλαβε επαίνους από τους κριτικούς, μαζί με το σενάριο, την ατμόσφαιρα, το καστ και το φόρο τιμή των ταινιών της δεκαετίας του 1980. Οι πρώτοι τέσσερεις κύκλοι έλαβαν πολυάριθμες υποψηφιότητες για βραβεία (περιλαμβάνοντας 12 Βραβεία Έμμυ Ζώνης Υψηλής Τηλεθέασης) και διάφορες διακρίσεις.

Το franchise αποτελείται από τη σειρά, ένα θεατρικό, μια επερχόμενη spin-off σειρά κινουμένων σχεδίων, μυθιστορήματα, κόμικς και βιντεοπαιχνίδια.

## Παραπομπές



Κατηγορία:Εμπορικά σήματα οπτικοακουστικών μέσων
It – Welcome to Derry

Το ***It: Welcome to Derry*** είναι Αμερικανική υπερφυσική τηλεοπτική σειρά τρόμου βασισμένη στο μυθιστόρημα του 1986 *[[Το Αυτό]]* από τον Στίβεν Κινγκ. Η σειρά είναι πρίκουελ των ταινιών *[[Το Αυτό (ταινία, 2017)|Το Αυτό]]* (2017) και *[[Το Αυτό: Κεφάλαιο 2]]* (2019) και αναπτύχθηκε από τους Άντι Μουσκιέτι, Μπάρμπαρα Μουσκιέτι και Τζέισον Φιουχς, οι οποίοι επίσης αναμείχθηκαν στις ταινίες. Πρωταγωνιστούν οι Τέιλουρ Πέιτζ, Τζόβαν Αντέπο, Κρις Τσαλκ, Τζέιμς Ρεμάρ, Στίβεν Ράιντερ, Κλάρα Στακ, Αμάντα Κριστίν και Μικάλ Καρίμ-Φίντλερ, μαζί με τον Μπιλ Σκάρσγκορντ (ο οποίος είναι επίσης εκτελεστικός παραγωγός), επαναλαμβάνοντας τον ρόλο του ως Πένιγουαϊζ από τις ταινίες.

Οι Άντι και Μπάρμπαρα Μουσκιέτι μαζί με τον Φιουχς ξεκίνησαν να αναπτύσσουν μια τηλεοπτική σειρά βασισμένη στο *Αυτό* τον Μάρτιο του 2022. Αφότου έλαβε μια δέσμευση παραγωγής αργότερα τον Νοέμβριο, οι Φουξ και Μπραντ Κέιν προσλήφθηκαν ως οι υπεύθυνοι της σειράς. Η σειρά πήρε το πράσινο φως τον Φεβρουάριο του 2023, με τον Άντι Μουσκιέτι να είναι προγραμματισμένος να σκηνοθετήσει πολλαπλά επεισόδια και τον Φιουχς ως σεναριογράφο. Η επιλογή ηθοποιών ξεκίνησε τον Απρίλιο, με τη συμμετοχή του Σκάρσγκορντ να ανακοινώνεται τον Μάιο του 2024. Τα γυρίσματα ξεκίνησαν τον Μάιο του 2023 αλλά τέθηκαν σε παύση τον Ιούλιο λόγω της Απεργίας SAG-AFTRA του 2023 και ολοκληρώθηκαν τον Αύγουστο του 2024.

Το *It – Welcome to Derry* έκανε πρεμιέρα στο HBO στις 26 Οκτωβρίου 2025. Έλαβε θετικά σχόλια από τους κριτικούς.

## Σύνοψη
Το 1962, ένα ζευγάρι μαζί με τον γιο τους μετακομίζουν στο Ντέρι του Μέιν μόλις ένα νεαρό αγόρι εξαφανίζεται. Με την άφιξή τους, πολύ άσχημα πράγματα αρχίζουν να συμβαίνουν στην πόλη.

## Καστ και Χαρακτήρες

## Παραπομπές


## Εξωτερικοί σύνδεσμοι

* 

Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Κατηγορία:Τηλεοπτικές σειρές βασισμένες σε βιβλία
Κατηγορία:Τηλεοπτικές σειρές του HBO
Κατηγορία:Τηλεοπτικές σειρές πρίκουελ
Εκλογές Γερουσίας της Λαϊκής Δημοκρατίας του Κονγκό 2024

**Οι εκλογές για τη Γερουσία** διεξήχθησαν στη Λαϊκή Δημοκρατία του Κονγκό το 2024 και στις αρχές του 2025 για την ανανέωση των 108 εκλεγμένων μελών της Γερουσίας, τα οποία εκλέγονται με έμμεση ψηφοφορία από τα μέλη των 26 επαρχιακών συνελεύσεων. Οι εκλογές πραγματοποιήθηκαν σε τέσσερα μέρη. Η εκλογή των 84 γερουσιαστών που εκπροσωπούν την Κινσάσα και 19 επαρχίες διεξήχθη στις 29 Απριλίου ταυτόχρονα με τις εκλογές κυβερνητών του 2024. Ακολούθησε η εκλογή των γερουσιαστών της Εκουατέρ και της Ιτούρι στις 24 Μαΐου, και στις 26 Μαΐου εκείνων της Μάι-Ντονμπέ και του Βόρειου Κίβου για σύνολο 16 γερουσιαστών. Η εκλογή των τελευταίων 8 γερουσιαστών από το Κουίλου και το Νορντ-Ουμπανγκί διεξήχθη στις 2 Απριλίου 2025, παράλληλα με τις εκλογές κυβερνητών.

Οι εκλογές αυτές ακολούθησαν την επανεκλογή του προέδρου Φελίξ Τσισεκέντι στις προεδρικές εκλογές του 2023 καθώς και τις νομοθετικές και επαρχιακές εκλογές που διεξήχθησαν ταυτόχρονα, με τα αποτελέσματα των τελευταίων να οδηγούν στην πλήρη ανανέωση των 22 από τα 26 εκλεκτορικά σώματα που είναι υπεύθυνα για την εκλογή των γερουσιαστών.

## Εκλογικό σύστημα
Η Γερουσία διαθέτει 108 εκλεγμένες έδρες, με τέσσερις έδρες ανά επαρχία και οκτώ για την πόλη-επαρχία της Κινσάσα. Τα μέλη μιας επαρχιακής συνέλευσης συγκροτούν το εκλεκτορικό σώμα που εκλέγει τους γερουσιαστές της αντίστοιχης επαρχίας. Οι επαρχιακές συνελεύσεις μπορούν να έχουν μεταξύ 18 και 48 μελών, ανάλογα με τα συνολικά στοιχεία εγγεγραμμένων ψηφοφόρων.

Οι γερουσιαστές εκλέγονται για θητεία πέντε ετών, ανανεώσιμη, μέσω έμμεσης πολυεδρικής αναλογικής ψηφοφορίας με ανοικτές λίστες και μία μόνο προτιμησιακή ψήφο. Η κατανομή γίνεται σύμφωνα με τη μέθοδο του μεγαλύτερου υπολοίπου. Κάθε γερουσιαστής εκλέγεται με δύο αναπληρωματικούς.

Πρώην εκλεγμένοι Πρόεδροι της Δημοκρατίας είναι αυτοδικαίως ισόβιοι γερουσιαστές. Ο Ζοζέφ Καμπιλά είναι ο πρώτος πρόεδρος της Τρίτης Δημοκρατίας που απέκτησε αυτό το καθεστώς το 2019.

## Αποτελέσματα

## Αποτελέσματα της 29ης Απριλίου
Στις 29 Απριλίου πραγματοποιήθηκαν για πρώτη φορά ταυτόχρονα είκοσι εκλογικές διαδικασίες για τη Γερουσία με τιςεκλογές κυβερνητών του 2024, χωρίς να σημειωθούν περιστατικά. Η CENI δημοσίευσε τα προσωρινά αποτελέσματα για τη Γερουσία στις 30 Απριλίου και αυτά επικυρώθηκαν από το Συνταγματικό Δικαστήριο στις 16 Μαΐου.

Από τους 84 γερουσιαστές που εξελέγησαν, μόνο οι τρεις του Ensemble pour la République ανήκουν στην αντιπολίτευση, οκτώ ήταν εν ενεργεία —εκ των οποίων έξι γυναίκες— και τρεις εξελέγησαν επίσης κυβερνήτες. Για να αναλάβουν το αξίωμα του κυβερνήτη, οι εκλεγμένοι κυβερνήτες των Οτ-Κατάνγκα, Κουάνγκο και Λουαλάμπα έπρεπε να αποποιηθούν τις έδρες τους στη Γερουσία προς όφελος των αναπληρωματικών τους.

## Παραπομπές


2024
Κονγκό
Κονγκό
Σαμ Χου Φάι

Ο **Σαμ Χου Φάι** (, γεννημένος στις 3 Μαΐου 1962) είναι Μακανέζος πολιτικός και πρώην δικαστής, ο οποίος είναι από το 2024 ο Αρχηγός της Εκτελεστικής Εξουσίας του Μακάο και είχε προηγουμένως υπηρετήσει ως ο 1ος Πρόεδρος του Ανώτατου Δικαστηρίου Εφέσεων του Μακάο.

## Νεανική ζωή και εκπαίδευση
Ο Σαμ γεννήθηκε στις 3 Μαΐου 1962 στην Κίνα και μεγάλωσε στο Τζονγκσάν. Αφού εισήλθε στο πανεπιστήμιο το 1978, μπήκε στη νομική σχολή το 1981 και έλαβε πτυχίο νομικής από το Πανεπιστήμιο Πεκίνου στην Κίνα. Αφού άσκησε τη δικηγορία στην Κίνα, μετακόμισε στο Μακάο το 1986, σπούδασε στο Πανεπιστήμιο της Κοΐμπρα και εντάχθηκε στην Εισαγγελία του Μακάο το 1995. Ο Σαμ, μαζί με σημαντικούς Μακανέζους αξιωματούχους γεννημένους στην ηπειρωτική Κίνα, συμπεριλαμβανομένων των Γουόνγκ Σιό Τσακ και Τσέονγκ Ουένγκ Τσον, θεωρούνται ευρέως μεταξύ των 13 αξιωματούχων που επιλέχθηκαν από το Πεκίνο για να καλλιεργηθούν ώστε να αποτελέσουν τη μελλοντική ομάδα διακυβέρνησης της πόλης.

## Νομική καριέρα
Το 1997 ο Σαμ έγινε δικαστής στο Πρωτοδικείο και αργότερα εξελέγη μέλος του Συμβουλίου Δικαιοσύνης.

Στις 20 Δεκεμβρίου 1999 διορίστηκε από τον Αρχηγό της Εκτελεστικής Εξουσίας ως πρόεδρος του Ανώτατου Δικαστηρίου Εφέσεων. Κατέχει επίσης τις θέσεις του προέδρου του Συμβουλίου Δικαστικών Λειτουργών, μέλους της Ανεξάρτητης Επιτροπής για τη Σύσταση Δικαστών, μέλους της Ομάδας Εργασίας για τη Νομική Βοήθεια σε Περιφερειακό και Διεθνές Επίπεδο και επίτιμου προέδρου της Ένωσης Προώθησης του Βασικού Νόμου του Μακάο. Κατά τη διάρκεια της θητείας του υπηρέτησε ως προεδρεύων δικαστής στην υπόθεση διαφθοράς του Άο Μαν Λονγκ.

## Πολιτική καριέρα

Στις 26 Αυγούστου 2024 ο Αρχηγός της Εκτελεστικής Εξουσίας Χο Ιατ Σενγκ ανακοίνωσε την παραίτηση του Σαμ από τη θέση του προέδρου του Ανωτάτου Δικαστηρίου Εφέσεων και την πρόθεσή του να θέσει υποψηφιότητα στις εκλογές Αρχηγού της Εκτελεστικής Εξουσίας 2024. Επίσημα ανακοίνωσε την πρόθεσή του να θέσει υποψηφιότητα στις 28 Αυγούστου 2024.

Ο Σαμ εξασφάλισε 386 από τις 400 υποψηφιότητες της Εκλογικής Επιτροπής πριν από την προθεσμία της 12ης Σεπτεμβρίου, ποσοστό 96,5% των μελών της, καθιστώντας τον τον μοναδικό υποψήφιο των εκλογών για τον αρχηγό της εκτελεστικής εξουσίας. Ο Σαμ έλαβε 394 από τις 400 ψήφους στις εκλογές που διεξήχθησαν στις 13 Οκτωβρίου, καθιστώντας τον τον πρώτο αρχηγό της εκτελεστικής εξουσίας του Μακάο που γεννήθηκε στην ηπειρωτική Κίνα και που δεν έχει επιχειρηματικό υπόβαθρο.

## Πολιτικές θέσεις
### Οικονομική πολιτική
Ο Σαμ προειδοποίησε για τον κυρίαρχο ρόλο που παίζουν τα κέντρα τυχερών παιχνιδιών στην οικονομία του Μακάο, λέγοντας ότι «για ένα χρονικό διάστημα, ο τουρισμός και η βιομηχανία τυχερών παιχνιδιών αναπτύχθηκαν άναρχα και επεκτάθηκαν ανεξέλεγκτα». Είπε ότι η ανάπτυξη των καζίνο πίεσε πόρους όπως το εργατικό δυναμικό και περιόρισε τις επαγγελματικές επιλογές των νέων, και ζήτησε διαφοροποίηση πέρα από τη βιομηχανία.

Ο Σαμ υποσχέθηκε να στηρίξει τη μακροπρόθεσμη ανάπτυξη της τοπικής επιχειρηματικότητας και τόνισε ότι η ένταξη στην εθνική ανάπτυξη «είναι η σημαντικότερη πολιτική για τη μελλοντική ανάπτυξη του Μακάο».

## Παραπομπές


Μακάου
Μακαου
Γεωργιανές προεδρικές εκλογές 2024

**Εκλογές για την ανάδειξη [[Πρόεδρος της Γεωργίας|προέδρου της Δημοκρατίας της Γεωργίας]]** διεξήχθησαν στις 14 Δεκεμβρίου 2024. Ο υποψήφιος του κυβερνώντος κόμματος, Μιχαήλ Καβελασβίλι (Mikheil Kavelashvili), εξελέγη με 224 εκλεκτορικές ψήφους.
Μετά τις τροπολογίες στο Σύνταγμα της Γεωργίας και τη μετάβαση της χώρας σε κοινοβουλευτική δημοκρατία το 2017, που οδήγησαν σε δραστική μείωση των προεδρικών εξουσιών, αυτή ήταν η πρώτη έμμεση εκλογή κατά την οποία ο πρόεδρος εκλέχθηκε από μια Εκλογική Συνέλευση 300 μελών, αποτελούμενη από εκπροσώπους του κοινοβουλίου της Γεωργίας, της τοπικής αυτοδιοίκησης του 2021 και των περιφερειών.

Λόγω του μποϊκοτάζ της αντιπολίτευσης, οι προεδρικές εκλογές του 2024 ήταν οι πρώτες στην ιστορία της Γεωργίας στις οποίες συμμετείχε μόνο ένας υποψήφιος από ένα μόνο κόμμα στο ψηφοδέλτιο, μια δραστική μείωση από τους 65 υποψηφίους των προηγούμενων προεδρικών εκλογών του 2018. Οι εκλογές αμφισβητήθηκαν ευρέως και θεωρήθηκαν μη νομιμοποιημένες από την αντιπολίτευση, κυρίως λόγω καταγγελιών περί εκλογικής νοθείας που σχετίζονταν με τις ταυτόχρονες βουλευτικές εκλογές του 2024. Οι καταγγελίες αυτές προκάλεσαν εκτεταμένες αναταραχές και συνέβαλαν σε μια ευρύτερη πολιτική κρίση στη χώρα. Η Σαλομέ Ζουραμπισβίλι (Salome Zourabichvili), μαζί με τα κόμματα της αντιπολίτευσης και τμήμα της διεθνούς κοινότητας, όπως το Ευρωπαϊκό Κοινοβούλιο, αρνήθηκαν να αναγνωρίσουν την εκλογή του Καβελασβίλι ως νόμιμου Προέδρου της Γεωργίας.

## Αποτελέσματα

## Παραπομπές


2024
Γεωργια προεδρικ
Τζορντάνιο Πιερλεόνι

Ο **Τζορντάνο** (μερικές φορές ελληνοποιημένος ως **Ιορδάνης**) **Πιερλεόνι** (στα λατινικά τής εποχής του: *Jordanus filius Petrus Leonis*) ήταν γιος τού υπάτου Πιερ Λεόνι και επομένως αδελφός του αντίπαπα Ανάκλητου Β΄ και ηγέτης τής Κοινότητας τής Ρώμης, την οποία ίδρυσε ο λαός το 1143. Σύμφωνα με τον Γρηγορόβιο, ήταν «» στη μεγάλη οικογένεια Πιερλεόνι, καθώς συνέχισε να αντιτίθεται στον παπισμό μετά το τέλος τού Ανάκλητου Β΄, όταν η υπόλοιπη οικογένειά του είχε επιστρέψει στην υποστήριξη τής Ρώμης.

Στα τέλη τού φθινοπώρου τού 1143, το δημοκρατικό στοιχείο στη Ρώμη ίδρυσε μία Σύγκλητο σε αντίθεση με την ανώτερη αριστοκρατία και τον παπισμό. Βασιζόμενοι στην ιστορία τής Ρώμης ως κάποτε πρωτεύουσας τής αρχαίας Ρωμαϊκής Δημοκρατίας, οι πολίτες κήρυξαν μία Σύγκλητο, βασισμένη σε τέσσερις εκλεγμένους αντιπροσώπους από καθεμία από τις νεοσύστατες δεκατέσσερις περιφέρειες τής μεσαιωνικής Ρώμης. Αυτοί θα ήταν οι πρώτοι πραγματικοί συγκλητικοί μετά από τον 7ο αι. Οι 56 συγκλητικοί εξέλεξαν στη συνέχεια τον πατρίκιο Πιερλεόνι, επειδή ο τίτλος τού υπάτου είχε λάβει ευγενή χαρακτήρα. Ο Πιερλεόνι ηγήθηκε τής άμυνας τής πόλης ενάντια στην επίθεση τού πάπα Λούκιου Β' το 1145, όπου ο ίδιος ο Λούκιος Β΄ σκοτώθηκε. Ωστόσο ο Πιερλεόνι δεν μπόρεσε να διατηρήσει την τάξη στην πόλη, παρά τις προσπάθειές του για διαπραγματεύσεις με τον Λούκιο Β΄ &#x2014;απαιτώντας από τον πάπα να αποκηρύξει την κοσμική εξουσία και να ζήσει ως κοινός ιερέας, πριν τού επιτραπεί η είσοδος στην πόλη&#x2014; έτσι καθαιρέθηκε από τον λαό, που ανακάλεσε τον πάπα Ευγένιο Γ', διάδοχο τού Λούκιου Β΄. Το κενό εξουσίας που άφησε η καθαίρεση τού Πιερλεόνι, προκάλεσε ακόμη μεγαλύτερο χάος, και τελικά οδήγησε στην αποχώρηση τού πάπα από την πόλη. Μετά από αυτό, ο Τζάκομο ντα Βίκο εξελέγη πατρίκιος, αν και ένας ισάξιός του, ο Αρνάλντο τής Μπρέσια, είχε φθάσει στην Κοινότητα το 1145. Ο Αρνάλντο θα ανανέωνε την Κοινότητα, δίνοντάς της την πνευματική ηγεσία που της έλειπε, μετά την πτώση τού Πιερλεόνι.

## Πηγές
* Γρηγορόβιος, Φερδινάνδος. *Ιστορία της πόλης της Ρώμης κατά τον Μεσαίωνα, Τόμος IV, μέρος 2*. Μετάφραση: Άννι Χάμιλτον.

Κατηγορία:Πρόσωπα της Μεσαιωνικής Ρώμης
Κατηγορία:Ιταλοί του 12ου αιώνα
Μπρουν

Το **Μπρουν** είναι χωριό που κτισμένο στην κοιλάδα Μπουμπουρέτ στην περιοχή Τσιτράλ της Επαρχίας Χαϊμπέρ Παχτουγχουά, στο Πακιστάν. 

## Δημογραφικά στοιχεία και οικονομία
Το χωριό είναι η πατρίδα των Καλάς, οι οποίοι είναι ανιμιστές. Παραδοσιακά ζούσαν από τη γεωργία και την κτηνοτροφία σε επίπεδο αυτάρκειας. Ορισμένοι έχουν ασχοληθεί και με άλλες δραστηριότητες, όπως η πώληση των χειροτεχνημάτων τους. 

Τα τελευταία χρόνια, οι παραδοσιακοί τρόποι ζωής των κατοίκων εξελίσσονται. Μερικοί έχουν επίσης ασπαστεί το Ισλάμ.

## Αξιοθέατα
Το Μουσείο Καλάσα Ντουρ αποτελεί σημαντικό τοπόσημο στο χωριό και παρουσιάζει την πολιτιστική κληρονομιά των Καλάς. Χρηματοδοτήθηκε από ελληνική ΜΚΟ και άνοιξε το 2005.

Το Μπρουν διαθέτει επίσης ένα σχολείο και έναν ναό των Καλάς.

Η τουριστική βιομηχανία εδώ έχει αντιμετωπίσει δυσκολίες. Ωστόσο, το χωριό διαθέτει εγκαταστάσεις διαμονής και σίτισης.

Είναι ένα «κλιμακωτό» χωριό, με ξύλινα σπίτια χτισμένα ενάντια στις πλαγιές σε διαφορετικά επίπεδα.

## Παραπομπές


Κατηγορία:Πόλεις του Πακιστάν
Κομητεία Κινγκς (Καλιφόρνια)

Η **Κομητεία Κινγκς** (αγγλικά: *Kings County*) είναι κομητεία που βρίσκεται στην πολιτεία της Καλιφόρνια των ΗΠΑ. Ο πληθυσμός ήταν 152.486 κατά την απογραφή του 2020. Η έδρα της κομητείας είναι το Χάνφορντ.

Η κομητεία Κινγκς περιλαμβάνει τη Μητροπολιτική Στατιστική Περιοχή Χάνφορντ-Κόρκοραν, η οποία περιλαμβάνεται επίσης στη Συνδυασμένη Στατιστική Περιοχή Βισάλια-Πόρτερβιλ-Χάνφορντ. Βρίσκεται στην κοιλάδα του Σαν Χοακίν, μια πλούσια γεωργική περιοχή.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.392 τετραγωνικών μιλίων (3.610 km), εκ των οποίων τα 1.389 τετραγωνικά μίλια (3.600 km) είναι στεριά και τα 2.1 τετραγωνικούς μίλια (5.4 km2) (0.2%) είναι νερό.

Το Όρος Τέιμπλ είναι το υψηλότερο σημείο στην κομητεία Κινγκς με υψόμετρο 1.059 μ. Βρίσκεται στην οροσειρά Ντιάμπλο στη νοτιοδυτική κομητεία Κινγκς, στα σύνορα μεταξύ των κομητειών Κινγκς και Μοντερέι.

Το μεγαλύτερο μέρος της ιστορικής λίμνης Τουλάρε βρισκόταν εντός της κομητείας Κινγκς.  Αν και ανακτηθεί για γεωργία στα τέλη του 19ου αιώνα, ήταν η μεγαλύτερη λίμνη γλυκού νερού δυτικά του ποταμού Μισισιπή σε έκταση.

### Γειτονικές κομητείες
* Κομητεία Φρέσνο (βόρεια)
* Κομητεία Τουλάρε (ανατολικά)
* Κομητεία Κέρν (νότια)
* Κομητεία Μοντερέι (νοτιοδυτικά)

## Παραπομπές


## Εξωτερικοί σύνδεσμοι
* 

Κατηγορία:Κομητείες της Καλιφόρνια
Εκλογές για τον αρχηγό της εκτελεστικής εξουσίας του Μακάο 2024

Η **εκλογή του Αρχηγού της Εκτελεστικής Εξουσίας του Μακάο για το 2024** πραγματοποιήθηκε στις 13 Οκτωβρίου 2024 για την 6η θητεία του Αρχηγού (CE), του ανώτατου αξιώματος της ειδικής διοικητικής περιοχής του Μακάου. Ο εν ενεργεία Χο Ιατ Σενγκ, ο οποίος είχε εκλεγεί το 2019, αρνήθηκε να διεκδικήσει δεύτερη θητεία για λόγους υγείας και ολοκλήρωσε τη θητεία του στις 20 Δεκεμβρίου 2024. Ο πρώην πρόεδρος του Ανώτατου Δικαστηρίου Εφέσεων Σαμ Χου Φάι ήταν ο μοναδικός υποψήφιος που προτάθηκε. Έλαβε 394 εκλεκτορικές ψήφους (98,50%) και ανέλαβε καθήκοντα στις 20 Δεκεμβρίου 2024.

## Παραπομπές


Μακαο
Κατηγορία:Μακάου
Υποπρόγραμμα ΜΕΣΑ της Δημιουργικής Ευρώπης

Το **υποπρόγραμμα ΜΕΣΑ της Δημιουργικής Ευρώπης** ή απλά **ΜΕΣΑ Δημιουργικής Ευρώπης** (το πρώην **Πρόγραμμα ΜΕΣΑ της Ευρωπαϊκής Ένωσης**) έχει σχεδιαστεί για την υποστήριξη των Ευρωπαϊκών κινηματογραφικών και οπτικοακουστικών βιομηχανιών. Αποτελέι υποπρόγραμμα του προγράμματος της ΕΕ Δημιουργική Ευρώπη.

Στα αγγλικά είναι γνωστό ως  () και αποτελεί συντομογραφία από το γαλλικό: ** - «Μέτρα για την Ενθάρρυνση της Ανάπτυξης της Οπτικοακουστικής Βιομηχανίας».  

## Αποστολή
Το *ΜΕΣΑ* υποστηρίζει τις κινηματογραφικές και οπτικοακουστικές βιομηχανίες της ΕΕ, μέσω οικονομικής ενίσχυσης και άτυπης κατάρτισης στους επαγγελματίες του τομέα, καλύπτοντας όλα τα στάδια του κύκλου παραγωγής, από την ανάπτυξη έως τη διανομή και την προώθηση στην Ευρώπη αλλά και παγκοσμίως. Στα οπτικοακουστικά έργα συμπεριλαμβάνονται οι ταινίες, οι τηλεοπτικές σειρές, τα ντοκιμαντέρ, τα βιντεοπαιχνίδια, το εμβυθιστικό περιεχόμενο, οι κινηματογράφοι, τα φεστιβάλ και οι αγορές.

Μεταξύ 2007 και 2013 η οικονομική υποστήριξη στις βιομηχανίες μέσω του, προγράμματος ακόμη, *ΜΕΣΑ* ανερχόταν στα 755 εκατ. ευρώ.

Σύμφωνα με το ίδιο το υποπρόγραμμα, το 2019, 21 ταινίες υποστηρηγμένες από το ίδιο έλαβαν 40 βραβεύσεις. Την ίδια χρονιά η δράση υποστήριξε την δημιουργία 430 ταινιών και 44 τηλεοπτικών σειρών.

## Διοίκηση
Το πρόγραμμα *ΜΕΣΑ* διοικούνταν από κοινού από τη *Γενική Διεύθυνση Εκπαίδευσης και Πολιτισμού της Ευρωπαϊκής Επιτροπής* () και τον *Εκτελεστικό Οργανισμό Εκπαίδευσης, Οπτικοακουστικών Μέσων και Πολιτισμού* ( Μονάδα P8), ο οποίος ήταν υπεύθυνος για τη λειτουργική διαχείριση του προγράμματος. 

Από το 2014, διοικείται από την *Γενική Διεύθυνση Επικοινωνιακών Δικτύων, Περιεχομένου και Τεχνολογίας* της Ευρωπαϊκής Επιτροπής ().

## Δείτε επίσης
* Ευρωπαϊκός κινηματογράφος
* Ελληνικός κινηματογράφος

## Εξωτερικοί σύνδεσμοι
* Η αγγλική σελίδα του ΜΕΣΑ
* 

## Παραπομπές

Κατηγορία:Σώματα της Ευρωπαϊκής Ένωσης
Κατηγορία:Ευρωπαϊκός κινηματογράφος
Κατηγορία:Πολιτιστικές πολιτικές της Ευρωπαϊκής Ένωσης
Πλατάνα Λακωνίας

Η **Πλατάνα** είναι οικισμός της Πελοποννήσου στη Λακωνία.

## Γενικά στοιχεία
Η Πλατάνα βρίσκεται δίπλα και ανατολικά του ποταμού Ευρώτα σε υψόμετρο 165 μέτρων ενώ απέχει μόλις 9 χιλιόμετρα Ν.-ΝΑ. από το κέντρο της Σπάρτης.

Στην Εκστρατεία του Μοριά καταγράφεται με την ονομασία *Platana* να υπάγεται στην Επαρχία Μυστρά (*Mistra*), με αριθμό οικογενειών 30 και συνολικό πληθυσμό 100 άτομα. Στο Αρχείο Ιωάννου Καποδίστρια αναφέρεται ως Πλατάνα στην Επαρχία Λακεδαίμονος με αριθμό οικογενειών: 195 και συνολικό πληθυσμό 948 άτομα. 

Αναφέρεται μετά την Τουρκοκρατία το 1835 να προσαρτάται στον τότε δήμο Θεραπνών ενώ σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί αποτελεί το Ζαγανό  αποτελούν την Κοινότητα Πλατάνας που υπάγεται στην Δημοτική Ενότητα Θεραπνών του Δήμου Σπάρτης και σύμφωνα με την απογραφή 2021 ο πληθυσμός του είναι 123 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Πρωτάθλημα πετοσφαίρισης Βόλεϊ Λιγκ γυναικών 2025-2026

Το πρωτάθλημα Ελλάδας Βόλεϊ Λιγκ Γυναικών της περιόδου 2025–26 είναι το 44ο Εθνικό πρωτάθλημα και το 9ο με την ονομασία *Βόλεϊ Λιγκ Γυναικών*. Διεξάγεται από την ΕΟΠΕ με τη συμμετοχή 12 ομάδων.

## Ομάδες
Οι 12 ομάδες που συμμετέχουν είναι οι 10 πρώτες της προηγούμενης σεζόν, και οι Ηλυσιακός και Ζ.Α.Ο.Ν. που προβιβάστηκαν. 

## Βαθμολογία

## Πλέι-οφ, θέσεις 1−8
Η πρόκριση στα ημιτελικά κρίθηκε στις 2 νίκες. 

#### (1) Παναθηναϊκός – (8) Θέτις (2–0)

#### (2) Ολυμπιακός – (7) Ζ.Α.Ο.Ν. (0–2)

#### (3) Πανιώνιος – (6) ΑΕΚ (1–1)

#### (4) ΑΟ Θήρας – (5) ΠΑΟΚ (2–1)

## Παραπομπές

## Εξωτερικοί σύνδεσμοι - Πηγές



2025 2026
VolleyLeague Γυναικων
VolleyLeague Γυναικων
Ασίζες της Κάπουα

Οι **Ασίζες τής Κάπουα** ήταν οι πρώτες από τις τρεις μεγάλες νομοθετικές πράξεις τού βασιλείου τής Σικελίας τού Φρειδερίκου Β΄ τής Σικελίας, αυτοκράτορα τής Γερμανίας. Ήταν οι πρώτες, που δημοσιεύθηκαν στην Κάπουα το 1220, πριν από τις Ασσίζες τής Μεσσήνης το 1221 και τα Θεσπίσματα του Μέλφι του 1231.

Οι Ασίζες (θεσμοθετήματα) εκδόθηκαν στην ηπειρωτική χώρα τού βασιλείου, καθώς ήταν μία μεταρρύθμιση των Ασιζών τού Αριάνο, που εκδόθηκαν από τον παππού τού Φρειδερίκου Β΄, Ρογήρο Β΄, το 1140 στο Αριάνο Ιρπίνο, κοντά στην Κάπουα. Η πρόθεση ήταν, όπως και στις προηγούμενες Ασίζες και στα επερχόμενα Θεσπίσματά του, η ενίσχυση τής βασιλικής εξουσίας στο βασίλειο, συνήθως εις βάρος τής αριστοκρατίας. Από την οπτική γωνία τού Φρειδερίκου Β΄, αυτό ήταν «ένα είδος πρακτικού συντηρητισμού... παραμερίζοντας τις καταχρήσεις των τελευταίων 22 ετών...» 

## Προμήθειες
Ορισμένες σημαντικές διατάξεις περιελάμβαναν: 

* Το Στέμμα έλεγχε τα φέουδα.
* Οι βαρόνοι έπρεπε να εξασφαλίσουν την έγκριση των γάμων τους.
* Η υπο-φεουδοποίηση έπρεπε να εγκριθεί από τον βασιλιά.
* Τα προνόμια που είχαν χορηγηθεί από τον Μάρκβαρντ φαν Άνβαϊλερ και τους άλλους προκατόχους του, θα έπρεπε να επανεξεταστούν, με σημαντική χρέωση για την ανανέωση.
* Τα νόθα κάστρα (ie που κτίστηκαν χωρίς βασιλική έγκριση), θα περιοριζόταν .
* Νέοι βασιλικοί τελωνειακοί δασμοί και δασμοί σε λιμάνια και δρόμους με διόδια.
* Περιορισμοί στα τυχερά παιχνίδια.
* Οι Εβραίοι και οι πόρνες έπρεπε να φορούν διακριτικά ρούχα.

## Δείτε επίσης
* Ασίζες της Μεσσίνα
* Αστικό δίκαιο
* Θεσπίσματα του Μέλφι
* Ιστορία της Σικελίας των Σουηβών
* Αγία Ρωμαϊκή Αυτοκρατορία
* Νομική ιστορία
* Μεσαιωνική Ευρώπη
* Ριχάρδος του Σαν Τζερμάνο, χρονικογράφος αυτού και σχετικών νόμων.

## Αναφορές

## Βιβλιογραφία
* Carlo Alberto Garufi, *Ryccardi de Sancto Germano Chronica*, 1937, S. 88–93, 94–96.
* Horst Enzensberger (1983). "Capua, Assisen von". Lexikon des Mittelalters, II: Bettlerwesen bis Codex von Valencia (in German). Stuttgart and Weimar: J. B. Metzler. col. 1491–1492. ISBN 3-7608-8902-6.
* Τόμας Κέρτις Βαν Κλιβ: *Ο αυτοκράτορας Φρειδερίκος Β΄ του Χόενσταουφεν.* *Immutator Mundi.* Clarendon Press, Οξφόρδη 1972, σ. 139–145.
* Hermann Dilcher : *Die sizilische Gesetzgebung Kaiser Friedrichs II.* *Quellen der Constitutionen von Melfi und ihrer Novellen* Köln u.&nbsp;ένα. 1975 (Studien und Quellen zur Welt Kaiser Friedrichs II.,3). S. 18–19: Konkordanzen, weitere Literatur.

Κατηγορία:Βασίλειο της Σιεκλίας
Ζαγάνο Λακωνίας

Το **Ζαγάνο** είναι οικισμός της Πελοποννήσου στην Λακωνία.

## Γενικά στοιχεία
Το Ζαγάνο βρίσκεται δίπλα και ανατολικά του ποταμού Ευρώτα σε υψόμετρο 170 μέτρων ενώ απέχει μόλις 8 χιλιόμετρο Ν.-ΝΑ. από το κέντρο της Σπάρτης.

Στην Εκστρατεία του Μοριά καταγράφεται με την ονομασία *Zagano* να υπάγεται στην Επαρχία Μυστρά (*Mistra*) → Τμήμα Μπαρδουνοχώρια (*Bardounia-Khoria*) με αριθμό οικογενειών: 5 και συνολικό πληθυσμό 18 άτομα. Στο Αρχείο Ιωάννου Καποδίστρια αναφέρεται ως Ζαγάνο στην Επαρχία Λακεδαίμονος.

Αναφέρεται μετά την Τουρκοκρατία το 1835 να προσαρτάται στον τότε Δήμο Θεραπνών. Σύμφωνα με το σχέδιο Σχέδιο Καλλικράτης και την τροποποίησή του Κλεισθένης Ι μαζί με την Πλατάνα αποτελούν την κοινότητα Πλατάνας που υπάγεται στην Δημοτική Ενότητα Θεραπνών του Δήμου Σπάρτης και σύμφωνα με την απογραφή 2021 ο πληθυσμός του είναι 123 κάτοικοι.

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Ζαγάνο
Ζαγάνο
Κεφαλάς Λακωνίας

Ο **Κεφαλάς** είναι οικισμός της Πελοποννήσου στην Λακωνία.

## Γενικά στοιχεία
Ο Κεφαλάς βρίσκεται στους νοτιοδυτικούς πρόποδες του Πάρνωνα σε υψόμετρο 340 μέτρων, κτισμένο αμφιθεατρικά με θέα προς τον Ταϋγετο σε περιοχή κατάφυτη από ελιές. Απέχει περίπου 16 χιλιόμετρα νοτιοανατολικά από την Σπάρτη και είναι ανάμεσα στην Πλατάνα (δυτικά) και την Γκοριτσά (ανατολικά). Οι κάτοικοί του ασχολούνται κυρίως με την βιολογική καλλιέργεια ελιάς και συνολική ετήσια παραγωγή να φτάνει στους 500 τόνους ελιάς και τους 250 τόνους ελαιολάδου.

Υπάρχουν μαρτυρίες για εγκατάσταση κατοίκων στην περιοχή την περίοδο της Ενετοκρατίας. Το χωριό πρέπει να ιδρύθηκε στο 1835, ενώ σύμφωνα με την τότε απογραφή είχε 33 κατοίκους. Στα νότιά του δίπλα στην επαρχιακή οδό Σπάρτης - Γεράκι υπάρχουν ερείπια ορθογώνιου πύργου που πιθανολογείται να είναι της υστεροβυζαντινής περιόδου (14ος ή 15ος αιώνας).

Το χωριό αναφέρεται μετά την Τουρκοκρατία το 1835 να προσαρτάται στον τότε δήμο Θεραπνών. Το 1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στην Δημοτική Ενότητα Θεραπνών του Δήμου Σπάρτης και σύμφωνα με την απογραφή 2021 ο πληθυσμός του είναι 247 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Κοινότητα βιολογικής γεωργίας ο Κεφαλάς Λακωνίας στον ιστότοπο https://www.ypaithros.gr/.
* Φωτογραφίες από τον Κεφαλά στο greece.com.
* Κεφαλάς Λακωνίας στο youtube.com.

## Παραπομπές


Κεφαλάς
Κεφαλάς